CELEX: 32005R1916
Language: fi
Date: 2005-11-24 00:00:00
Title: Komission asetus (EY) N:o 1916/2005, annettu  24 päivänä marraskuuta 2005 , maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen II muuttamisesta

25.11.2005   
            
            
               FI
            
            
               Euroopan unionin virallinen lehti
            
            
               L 307/10
            
         
      KOMISSION ASETUS (EY) N:o 1916/2005,
   annettu 24 päivänä marraskuuta 2005,
   maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen II muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 13 artiklan toisen luetelmakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2092/91 liitteessä II sallitaan synteettisesti tuotettujen A-, D- ja E-vitamiinien käyttö märehtijöille 31 päivänä joulukuuta 2005 päättyvällä siirtymäkaudella.
            
         
               (2)
            
            
               Luonnonmukaisesti tuotettujen märehtijöiden mahdollisuuksissa saada olennaisen tärkeitä A-, D- ja E-vitamiineja niiden päivittäisissä annoksissa on ilmastollisista ja käytettävissä olevista rehunlähteistä johtuvista syistä alueellisia eroja. Koska näiden erojen arvioidaan jatkuvan, olisi sallittava kyseisten synteettisesti tuotettujen vitamiinien käyttö märehtijöille kyseisen päivän jälkeen.
            
         
               (3)
            
            
               Sen vuoksi asetus (ETY) N:o 2092/91 olisi muutettava vastaavasti.
            
         
               (4)
            
            
               Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2092/91 liite II tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä marraskuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 198, 22.7.1991, s. 1. Asetus sellaisena kuin se on viimeksi muutettuna asetuksella (EY) N:o 1567/2005 (EUVL L 252, 28.9.2005, s. 1).
   
      LIITE
      Korvataan asetuksen (ETY) N:o 2092/91 liitteessä II olevan D osan 1.2 kohta seuraavasti:
      
         
                     ”1.2
                  
                  
                     Vitamiinit, niiden esiasteet ja kemiallisesti tarkkaan määritellyt, samalla tavoin vaikuttavat aineet. Tähän luokkaan kuuluvat vain seuraavat:
                     Euroopan parlamentin ja neuvoston asetuksen (EY) N:o 1831/2003 (1) nojalla sallitut vitamiinit:
                     
                                 —
                              
                              
                                 luonnostaan rehuissa esiintyvistä raaka-aineista saadut vitamiinit,
                              
                           
                                 —
                              
                              
                                 luonnonvitamiinien kanssa identtiset synteettisesti tuotetut vitamiinit yksimahaisille eläimille,
                              
                           
                                 —
                              
                              
                                 jäsenvaltion toimivaltaisen viranomaisen luvalla luonnonvitamiinien kanssa identtiset synteettisesti tuotetut A-, D- ja E-vitamiinit märehtijöille.
                              
                           
               
      
         (1)  EUVL L 268, 18.10.2003, s. 29.”